म्हारा घर मदनसिंह जलमियो।
 हऊँ तो जोसी घर भेजूं बधाओ,
हमारा घर पोथी-पुराण लई आवऽ।
 पोथी वाचसे नानो-सो बालुड़ो, पुराण वाचसेऽ ओको बाप।
 मारूणी न मदनसिंह जलमियो।
 हऊँ सोनी घर भेजूं बधाओ,
म्हारा घर कड़ा-तोड़ा लइ आवऽ।
 तोड़ा पेरसे नानो-सो बालुड़ो, कड़ा पेरऽ नाना को बाप।
 मारूणी न मदनसिंह जलमियो।
 हऊँ तो बजाजी घर भेजूं बधाओ,
म्हारा घर साड़ी वागो लई आवऽ।
 साड़ी पेरऽ गा नाना की माय,
वागो पेरऽ नाना को बाप।
 मारूणी न मदनसिंह जलमियो।
 हऊँ तो दरजी घर भेजूँ बधाओ,
म्हारा घर झगो-टोपी लई आवऽ।
 झगो पेरऽ गा नान-सो बालुड़ो,
टोपी पेरसे नाना को भाई।
 मारूणी न मदनसिंह जलमियो।
 हऊँ तो बीराजी घर भेजूँ बधाओ,
पेळो पेरऽ गा नाना की माउली,
हऊँ तो सबईघर भेजूँ बधाओ,
मारूणी न मदनसिंह जलमियो। 